title: Vykonávacie nariadenie Rady (EÚ) 2015/357 z 5. marca 2015 , ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine

text:
               6.3.2015

               SK

               Úradný vestník Európskej únie

               L 62/1

         VYKONÁVACIE NARIADENIE RADY (EÚ) 2015/357
   z 5. marca 2015,
   ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 208/2014 z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (1), a najmä na jeho článok 14 ods. 1,
   keďže:

               (1)

               Rada 5. marca 2014 prijala nariadenie (EÚ) č. 208/2014.

               (2)

               Na základe preskúmania zo strany Rady by sa mali zmeniť záznamy o osemnástich osobách.

               (3)

               Príloha I k nariadeniu (EÚ) č. 208/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 208/2014 sa nahrádza textom nachádzajúcim sa v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. marca 2015

            Za Radu

            predsedníčka

         D. REIZNIECE-OZOLA

      (1)  Ú. v. EÚ L 66, 6.3.2014, s. 1.

      PRÍLOHA

            „PRÍLOHA I

               Zoznam fyzických a právnických osôb, subjektov a orgánov podľa článku 2

                        Meno

                        Informácie o totožnosti

                        Odôvodnenie

                        Dátum zaradenia do zoznamu

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        narodený 9. júla 1950 v Jenakijeve (Donecká oblasť), bývalý prezident Ukrajiny

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        6.3.2014

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        narodený 20. januára 1963 v Kosťantynivke (Donecká oblasť), bývalý minister vnútra

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        6.3.2014

                        3.

                        Viktor Pavlovych Pshonka
                        (Віктор Павлович Пшонка)

                        narodený 6. februára 1954 v Serhijivke (Donecká oblasť), bývalý generálny prokurátor Ukrajiny

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        6.3.2014

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        narodená 12. novembra 1976 v Rîbnite (Moldavsko), bývalá ministerka spravodlivosti

                        Osoba, ktorú ukrajinské orgány vyšetrujú v súvislosti so zneužívaním právomoci verejného činiteľa s cieľom poskytnúť neoprávnenú výhodu pre seba alebo pre tretiu stranu a tým spôsobiť škodu, pokiaľ ide o ukrajinské verejné finančné prostriedky.

                        6. 3. 2014

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        narodený 12. augusta 1964 v Donecku, bývalý vedúci kancelárie prezidenta Ukrajiny

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív, ako aj v súvislosti so zneužívaním právomoci verejného činiteľa s cieľom poskytnúť neoprávnenú výhodu pre seba alebo pre tretiu stranu a tým spôsobiť škodu, pokiaľ ide o ukrajinský verejný rozpočet alebo aktíva.

                        6.3.2014

                        6.

                        Viktor Ivanovych Ratushniak
                        (Віктор Іванович Ратушняк)

                        narodený 16. októbra 1959, bývalý námestník ministra vnútra

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív a spolupáchateľstvo pri takejto sprenevere.

                        6.3.2014

                        7.

                        Oleksandr Viktorovych Yanukovych
                        (Олександр Вікторович Янукович)

                        narodený 10. júla 1973 v Jenakijeve (Donecká oblasť), syn bývalého prezidenta, podnikateľ

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        6.3.2014

                        8.

                        Viktor Viktorovych Yanukovych
                        (Віктор Вікторович Янукович)

                        narodený 16. júla 1981 v Jenakijeve (Donecká oblasť), syn bývalého prezidenta, člen Najvyššej rady Ukrajiny

                        Osoba, ktorú ukrajinské orgány vyšetrujú v súvislosti so spreneverou verejných finančných prostriedkov alebo aktív. Osoba spojená s označenou osobou (bývalým prezidentom Ukrajiny Viktorom Fedorovičom Janukovyčom), voči ktorej ukrajinské orgány vedú trestné konanie za spreneveru verejných finančných prostriedkov alebo aktív

                        6.3.2014

                        9.

                        Artem Viktorovych Pshonka
                        (Артем Вікторович Пшонка)

                        narodený 19. marca 1976 v Kramatorsku (Donecká oblasť), syn bývalého generálneho prokurátora, zástupca predsedu frakcie Strany regiónov v Najvyššej rade Ukrajiny

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív a spolupáchateľstvo pri takejto sprenevere.

                        6.3.2014

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        narodený 19. augusta 1969 v Donecku, brat Andriia Kliuieva, podnikateľ

                        Osoba, ktorú ukrajinské orgány vyšetrujú v súvislosti s účasťou na sprenevere verejných finančných prostriedkov alebo aktív a na zneužívaní právomoci verejného činiteľa s cieľom poskytnúť neoprávnenú výhodu pre seba alebo pre tretiu stranu a tým spôsobiť škodu, pokiaľ ide o ukrajinské verejné finančné prostriedky alebo aktíva. Osoba spojená s označenou osobou (Andriiom Petrovychom Kliuievom), voči ktorej ukrajinské orgány vedú trestné konanie za spreneveru verejných finančných prostriedkov alebo aktív

                        6.3.2014

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        narodený 17. decembra 1947 v Kaluge (Rusko), predseda vlády Ukrajiny do januára 2014

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        6.3.2014

                        12.

                        Serhiy Vitaliyovych Kurchenko
                        (Сергій Віталійович Курченко)

                        narodený 21. septembra 1985 v Charkove, podnikateľ

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        6.3.2014

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        narodený 28. novembra 1963 v Kyjeve, bývalý minister vzdelávania a vedy

                        Osoba, ktorú ukrajinské orgány vyšetrujú v súvislosti so zneužívaním právomoci verejného činiteľa s cieľom poskytnúť neoprávnenú výhodu pre seba alebo pre tretiu stranu a tým spôsobiť škodu, pokiaľ ide o ukrajinské verejné finančné prostriedky alebo aktíva.

                        6.3.2014

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        narodená 6. januára 1953 v Bakale (Čeľabinská oblasť, Rusko), bývalá ministerka zdravotníctva

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        6.3.2014

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        narodený 24. marca 1976 v Donecku, bývalý predseda vlády Ukrajiny

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        15.4.2014

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        narodený 21. februára 1959 v Jenakijeve (Donecká oblasť), poslanec za Stranu regiónov

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        15.4.2014

                        17.

                        Oleksandr Viktorovych Klymenko
                        (Олександр Вікторович Клименко)

                        narodený 16. novembra 1980 v Makiivke (Donecká oblasť), bývalý minister pre príjmy a dane

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív a za zneužívanie právomoci verejného činiteľa s cieľom poskytnúť neoprávnenú výhodu pre seba alebo pre tretiu stranu a tým spôsobiť škodu, pokiaľ ide o ukrajinské verejné finančné prostriedky alebo aktíva.

                        15.4.2014

                        18.

                        Edward Stavytskyi,
                        Eduard Anatoliyovych Stavytsky
                        (Едуард Анатолійович Ставицький)

                        narodený 4. októbra 1972 v Lebedyne (Sumská oblasť), bývalý minister pre palivá a energetiku Ukrajiny
                        Údajne sa zdržiava v Izraeli. Stále má však ukrajinské občianstvo.

                        Osoba, voči ktorej ukrajinské orgány vedú trestné konanie za spreneveru verejných finančných prostriedkov alebo aktív.

                        15.4.2014“


title: Vykonávacie nariadenie Komisie (EÚ) 2016/1357 z 9. augusta 2016, ktorým sa zavádza registrácia dovozov určitých ťažkých dosiek z nelegovanej ocele alebo ostatnej legovanej ocele s pôvodom v Čínskej ľudovej republike

text:
               10.8.2016

               SK

               Úradný vestník Európskej únie

               L 215/23

         VYKONÁVACIE NARIADENIE KOMISIE (EÚ) 2016/1357
   z 9. augusta 2016,
   ktorým sa zavádza registrácia dovozov určitých ťažkých dosiek z nelegovanej ocele alebo ostatnej legovanej ocele s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 14 ods. 5,
   po informovaní členských štátov,
   keďže:

               (1)

               Dňa 13. februára 2016 Európska komisia (ďalej len „Komisia“) uverejnením oznámenia o začatí konania v Úradnom vestníku Európskej únie
                   (2) začala antidumpingové prešetrovanie dovozov plochých výrobkov z nelegovanej a legovanej ocele (okrem nehrdzavejúcej ocele, kremíkovej elektroocele, nástrojovej ocele a rýchloreznej ocele), valcovaných za tepla, neplátovaných, nepokovovaných ani nepotiahnutých, nie vo zvitkoch, s hrúbkou presahujúcou 10 mm a so šírkou 600 mm alebo väčšou a s hrúbkou 4,75 mm alebo väčšou, ale nepresahujúcou 10 mm, a so šírkou 2 050 mm alebo väčšou („ťažká doska“) s pôvodom v Čínskej ľudovej republike (ďalej len „ČĽR“) do Únie.

         1.   DOTKNUTÝ VÝROBOK

               (2)

               Výrobkom, ktorý podlieha registrácii (ďalej len „dotknutý výrobok“), sú ploché výrobky z nelegovanej alebo legovanej ocele (okrem nehrdzavejúcej ocele, kremíkovej elektroocele, nástrojovej ocele a rýchloreznej ocele), valcované za tepla, neplátované, nepokovované ani nepotiahnuté, nie vo zvitkoch, s hrúbkou presahujúcou 10 mm a so šírkou 600 mm alebo väčšou a s hrúbkou 4,75 mm alebo väčšou, ale nepresahujúcou 10 mm, a so šírkou 2 050 mm alebo väčšou, v súčasnosti patriace pod číselné znaky KN ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 a ex 7225 99 00 („ťažká doska“) a s pôvodom v ČĽR. Tieto číselné znaky KN sa uvádzajú len pre informáciu.

         2.   ŽIADOSŤ

               (3)

               Žiadosť o registráciu podľa článku 14 ods. 5 základného nariadenia predložil navrhovateľ 18. apríla 2016. Dňa 7. júla 2016 bola žiadosť doplnená o ďalšie informácie. Navrhovateľ požadoval zavedenie registrácie dovozov dotknutého výrobku, aby následne bolo možné na tieto dovozy od dátumu uvedenej registrácie uplatňovať opatrenia.

         3.   DÔVODY REGISTRÁCIE

               (4)

               Podľa článku 14 ods. 5 základného nariadenia môže Komisia nariadiť colným orgánom, aby prijali potrebné kroky na registráciu dovozov, aby bolo možné následne uplatniť na tieto dovozy opatrenia. Registráciu dovozov je možné zaviesť na základe žiadosti výrobného odvetvia Únie, ktorá obsahuje dostatočné dôkazy na odôvodnenie takéhoto postupu.

               (5)

               Navrhovateľ tvrdí, že registrácia je odôvodnená, pretože dotknutý výrobok je naďalej dumpingový a že dovozcovia si boli dobre vedomí dumpingových praktík, ktoré prebiehali počas dlhšieho obdobia a spôsobovali ujmu výrobnému odvetviu Únie. Navrhovateľ ďalej tvrdí, že dovozy z ČĽR spôsobujú ujmu výrobnému odvetviu Únie a že nastal podstatný nárast objemu týchto dovozov, a to aj po skončení obdobia prešetrovania, čo by vážne narušilo nápravný účinok antidumpingového cla, ak by sa takéto clo uplatňovalo.

         3.1.   Dovozcovia si boli vedomí alebo si mali byť vedomí dumpingu a údajnej alebo zistenej ujmy.

               (6)

               Komisia sa domnieva, že si dovozcovia dumpingových praktik vyvážajúcich výrobcov boli vedomí alebo si ich mali byť vedomí. Dostatočné dôkazy prima facie sa v tejto súvislosti uviedli v podnete a boli vymedzené v oznámení o začatí tohto konania (3). Vo verzii podnetu, ktorá nemá dôverný charakter, sa dumpingové rozpätia v prípade dovozov z ČĽR odhadli na 28 – 73 %. Navrhovateľ poskytol v podnete dostatočné dôkazy, v ktorých sú opísané dumpingové praktiky vyvážajúcich výrobcov z ČĽR a ktoré prima facie dovozcovia nemohli a nemali ignorovať. Navrhovateľ poskytol v podnete najmä dôkazy týkajúce sa porovnania normálnej hodnoty určenej na základe informácií o cenách uvedených v záverečnej správe USITC (za obdobie od júla 2014 do júna 2015) s vývoznou cenou založenou na štvrťročnej priemernej jednotkovej hodnote dovozov ťažkých dosiek uplatniteľných kódov KN z ČĽR podľa údajov Eurostatu. Navrhovateľ do podnetu takisto zahrnul dôkazy prima facie o klesajúcom trende dovozných cien z ČĽR. Priemerná predajná cena dovozov z ČĽR do Únie klesla v období od roku 2012 do obdobia začínajúceho v októbri 2014 a končiaceho v septembri 2015 o 25 %. V žiadosti o registráciu boli priemerné dovozné ceny z ČĽR za obdobie prešetrovania (2015) porovnané s cenami za rok 2012, pričom sa ukázalo, že poklesli približne o 30 %. V podnete okrem toho existujú dostatočné dôkazy prima facie o tom, že došlo k ujme. Vzhľadom na všetky tieto informácie obsiahnuté vo verzii sťažnosti, ktorá nemá dôverný charakter, ale aj vzhľadom na rozsah dumpingu, ku ktorému pravdepodobne dochádza, a vzhľadom na to, že informácie, ktoré mali sťažovatelia k dispozícii boli verejne prístupné, je opodstatnené na základe dôkazov prima facie, ktoré má Komisia k dispozícii, konštatovať, že dovozcovia si boli vedomí alebo si mali byť vedomí dumpingu a údajnej alebo zistenej ujmy.

         3.2.   Ďalší podstatný nárast dovozov

               (7)

               Ak porovnáme objem dovozu počas obdobia prešetrovania (2015) s dostupnými údajmi za obdobie po začatí konania (marec – máj 2016), bolo od začatia konania vo februári 2016 v ČĽR zaznamenané ďalšie zvýšenie približne o 15 %. To ukazuje, že počas prvých troch mesiacov po začatí súčasného prešetrovania došlo k ďalšiemu výraznému nárastu dovozov dotknutého výrobku z ČĽR.

         3.3.   Oslabenie nápravných účinkov cla

               (8)

               V dokumentácii predloženej v rámci prešetrovania, ako aj v žiadosti o registráciu, sa nachádzajú dôkazy o tom, že pokračujúci nárast týchto dovozov by pri ďalej sa znižujúcich cenách spôsobil ďalšiu ujmu. Pokiaľ ide o ceny, navrhovateľ zahrnul do žiadosti o registráciu dôkazy prima facie o klesajúcom trende dovozných cien v prípade ČĽR. Pokiaľ ide o vývoj dovozných cien po začatí konania vo februári 2016, bol pri porovnaní cien za obdobie od marca do mája 2016 s cenami za obdobie prešetrovania (2015) zaznamenaný ďalší pokles priemerných dovozných cien v prípade ČĽR približne o 30 %. Ďalšie podstatné zvýšenie dovozu, pre ktoré existujú dostatočné dôkazy prima facie ako sa uvádza v odôvodnení 6, môže vzhľadom na jeho načasovanie, objem údajných dumpingových dovozov a ďalšie okolnosti (ako je nadmerná kapacita v ČĽR a cenové správanie čínskych vyvážajúcich výrobcov) vážne ohroziť nápravný účinok prípadného konečného cla, pokiaľ by toto clo nebolo uložené so spätnou účinnosťou.

               (9)

               Vzhľadom na začatie súčasného konania a berúc do úvahy doterajší vývoj dovozov z ČĽR z hľadiska cien a objemov možno oprávnene očakávať, že úroveň dovozov dotknutého výrobku sa ešte pred prijatím prípadných predbežných opatrení môže ďalej zvýšiť a dovozcovia môžu rýchlo vytvoriť zásoby.

         4.   POSTUP

               (10)

               Vzhľadom na uvedené skutočnosti Komisia dospela k záveru, že navrhovateľ poskytol dostatočné dôkazy prima facie, ktoré odôvodňujú zavedenie registrácie dovozu dotknutého výrobku v súlade s článkom 14 ods. 5 základného nariadenia.

               (11)

               Všetky zainteresované strany sa vyzývajú, aby písomne oznámili svoje stanoviská a predložili podporné dôkazy. Komisia môže okrem toho vypočuť zainteresované strany za predpokladu, že predložia písomnú žiadosť a preukážu, že na ich vypočutie existujú osobitné dôvody.

         5.   REGISTRÁCIA

               (12)

               Podľa článku 14 ods. 5 základného nariadenia by sa mala zaviesť registrácia dovozov dotknutého výrobku, aby sa v prípade, že výsledkom prešetrovania sú zistenia, ktoré vedú k uloženiu antidumpingového cla, zabezpečilo, že toto clo sa môže po splnení potrebných podmienok vyberať spätne z registrovaných dovozov v súlade s článkom 10 ods. 4 základného nariadenia.

               (13)

               V prípade dovozu dotknutého výrobku z ČĽR navrhovateľ v podnete odhaduje dumpingové rozpätie od 28 % do 73 % a priemerné rozpätie cenového podhodnotenia 11 %. Odhadovaná výška budúceho možného colného dlhu je pre ČĽR stanovená aspoň na úrovni cenového podhodnotenia odhadnutej na základe podnetu, t. j. 11 % ad valorem dovoznej hodnoty CIF dotknutého výrobku.

         6.   SPRACOVANIE OSOBNÝCH ÚDAJOV

               (14)

               So všetkými osobnými údajmi získanými v súvislosti s touto registráciou sa bude zaobchádzať v súlade s nariadením Európskeho parlamentu a Rady (ES) č. 45/2001 (4),

         PRIJALA TOTO NARIADENIE:
   Článok 1
   1.   Colné orgány sa vyzývajú, aby podľa článku 14 ods. 5 nariadenia (EÚ) 2016/1036 prijali príslušné opatrenia na registráciu dovozov plochých výrobkov z nelegovanej alebo legovanej ocele (okrem nehrdzavejúcej ocele, kremíkovej elektroocele, nástrojovej ocele a rýchloreznej ocele), valcovaných za tepla, neplátovaných, nepokovovaných ani nepotiahnutých, nie vo zvitkoch, s hrúbkou presahujúcou 10 mm a so šírkou 600 mm alebo väčšou a s hrúbkou 4,75 mm alebo väčšou, ale nepresahujúcou 10 mm, a so šírkou 2 050 mm alebo väčšou, v súčasnosti patriacich pod číselné znaky KN ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 a ex 7225 99 00 (kódy TARIC: 7208512010, 7208519110, 7208519810, 7208529110, 7208902010, 7208908020, 7225406010, 7225990030) a s pôvodom v Čínskej ľudovej republike do Únie.
   Platnosť registrácie uplynie deväť mesiacov po dátume nadobudnutia účinnosti tohto nariadenia.
   2.   Všetky zainteresované strany sa vyzývajú, aby písomne oznámili svoje stanoviská, predložili podporné dôkazy alebo požiadali o vypočutie do 20 dní odo dňa uverejnenia tohto nariadenia.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. augusta 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Ú. v. EÚ C 58, 13.2.2016, s. 20.

      (3)  Ú. v. EÚ C 58, 13.2.2016, s. 20 (oddiel 3 oznámenia o začatí konania).

      (4)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).


title: Vykonávacie nariadenie Komisie (EÚ) 2016/1958 zo 4. novembra 2016 o zatriedení určitého tovaru do kombinovanej nomenklatúry

text:
                  9.11.2016

                  SK

                  Úradný vestník Európskej únie

                  L 301/9

            VYKONÁVACIE NARIADENIE KOMISIE (EÚ) 2016/1958
      zo 4. novembra 2016
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 4. novembra 2016

               Za Komisiu

               v mene predsedu

            Stephen QUEST

               generálny riaditeľ pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie
                     (číselný znak KN)

                     Odôvodnenie

                     (1)

                     (2)

                     (3)

                     Výrobok pozostávajúci z 27 zásuviek v kryte (tzv. napájacia rozvodná jednotka – „power distribution unit“) s rozmermi približne 5 × 8 × 173 cm. Kryt je vybavený elektrickým káblom s dĺžkou približne 3 m a so zástrčkou na zapojenie do zásuvky elektrickej siete.
                     Je predkladaný na použitie na napájanie rôznych stojanových komponentov inštalovaných v skrini elektrickou energiou 230 V. Výrobok sa montuje vo zvislej polohe do štandardných skríň určených pre počítačové siete. Výrobok takisto prostredníctvom vloženej komunikačnej karty zaznamenáva a prenáša interné údaje (napríklad elektrický prúd, napätie, výkon a spotreba) a poplachové správy (ak hodnoty prekročia určitú hranicu alebo klesnú pod určitú hranicu).
                     Pozri obrázok (*).

                     8537 10 99

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8537 , 8537 10  a 8537 10 99 .
                     Zatriedenie do položky 8544  ako kábel s prípojkami je vylúčené, keďže výrobok je konštrukčne navrhnutý na vykonávanie funkcií prístroja na rozvod elektriny.
                     Keďže výrobok pozostáva z niekoľkých zásuviek, kábla a zariadenia na komunikáciu, má sa zatriediť pod číselný znak KN 8537 10 99  ako ostatné rozvádzače, rozvodné panely, ovládacie (dispečerské) stoly, pulty, skrine a ostatné základne, vybavené dvoma alebo viacerými zariadeniami položky 8535  alebo 8536 , na rozvod elektriny.

            (*)  Obrázok má len informačný charakter.


title: Vykonávacie nariadenie Komisie (EÚ) č. 1142/2011 z  10. novembra 2011 , ktorým sa stanovujú prílohy X a XI k nariadeniu Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti

text:
               11.11.2011

               SK

               Úradný vestník Európskej únie

               L 293/24

         VYKONÁVACIE NARIADENIE KOMISIE (EÚ) č. 1142/2011
   z 10. novembra 2011,
   ktorým sa stanovujú prílohy X a XI k nariadeniu Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 291 ods. 2,
   so zreteľom na nariadenie Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (1), a najmä na jeho článok 73 ods. 1 a 2,
   so zreteľom na nariadenie Rady (ES) č. 2201/2003 z 27. novembra 2003 o súdnej právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (2), a najmä na jeho článok 70,
   so zreteľom na nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (3),
   keďže:

               (1)

               Príloha X k nariadeniu (ES) č. 4/2009 má obsahovať zoznam správnych orgánov, na ktoré sa odkazuje v článku 2 ods. 2 daného nariadenia.

               (2)

               Fínsko, Spojené kráľovstvo a Švédsko oznámili Komisii správne orgány, ktoré sa majú zaradiť do zoznamu v prílohe X k nariadeniu (ES) č. 4/2009.

               (3)

               Správne orgány oznámené Fínskom, Spojeným kráľovstvom a Švédskom, ktoré sú obsiahnuté v zozname v prílohe I, spĺňajú požiadavky stanovené v článku 2 ods. 2 nariadenia (ES) č. 4/2009.

               (4)

               Príloha XI k nariadeniu (ES) č. 4/2009 má obsahovať zoznam príslušných orgánov, na ktoré sa odkazuje v článku 47 ods. 3 daného nariadenia.

               (5)

               Fínsko oznámilo Komisii príslušný orgán, ktorý sa má zaradiť do zoznamu v prílohe XI k nariadeniu (ES) č. 4/2009.

               (6)

               Spojené kráľovstvo a Írsko sú viazané nariadením (ES) č. 4/2009 a z toho dôvodu sa zúčastňujú na prijímaní a uplatňovaní tohto nariadenia.

               (7)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijímaní tohto nariadenia, nie je ním viazané ani nepodlieha jeho uplatňovaniu, pričom tým nie je dotknutá možnosť Dánska uplatňovať obsah tohto nariadenia na základe Dohody medzi Európskym spoločenstvom a Dánskym kráľovstvom z 19. októbra 2005 o právomoci a o uznávaní a výkone rozsudkov v občianskych a obchodných veciach (4).

               (8)

               Opatrenia stanovené v tomto nariadení sú v súlade so stanoviskom výboru, ktoré sa týka rozhodného práva, právomoci a výkonu rozsudkov v manželských veciach, vo veciach rodičovských práv a povinností a vo veciach vyživovacej povinnosti.

               (9)

               Preto by sa mali zodpovedajúcim spôsobom stanoviť prílohy X a XI k nariadeniu (ES) č. 4/2009,

         PRIJALA TOTO NARIADENIE:
   Článok 1
   Znenie príloh X a XI k nariadeniu (ES) č. 4/2009 sa stanovuje v prílohách I a II k tomuto nariadeniu.
   Článok 2
   Toto nariadenie nadobúda účinnosť dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 10. novembra 2011

            Za Komisiu

            predseda

         José Manuel BARROSO

      (1)  Ú. v. EÚ L 7, 10.1.2009, s. 1.

      (2)  Ú. v. EÚ L 338, 23.12.2003, s. 1.

      (3)  Ú. v. EÚ L 55, 28.2.2011, s. 13.

      (4)  Ú. v. EÚ L 299, 16.11.2005, s. 62.

      PRÍLOHA I

            „PRÍLOHA X
            Správnymi orgánmi, na ktoré sa odkazuje v článku 2 ods. 2 nariadenia (ES) č. 4/2009, sú:

                        —

                        vo Fínsku úrad pre sociálnu starostlivosť (‚Sosiaalilautakunta/Socialnämnd‘),

                        —

                        vo Švédsku úrad pre výkon súdnych rozhodnutí (‚Kronofogdemyndigheten‘),

                        —

                        v Spojenom kráľovstve:

                                    a)

                                    v Anglicku, Walese a Škótsku Úrad pre vyživovaciu povinnosť vo vzťahu k deťom a pre výkon súdnych rozhodnutí (‚Child Maintenance and Enforcement Commission‘ – CMEC);

                                    b)

                                    v Severnom Írsku Ministerstvo sociálneho rozvoja Severného Írska (‚Department for Social Development Northern Ireland‘ – DSDNI).“

      PRÍLOHA II

            „PRÍLOHA XI
            Príslušnými orgánmi, na ktoré sa odkazuje v článku 47 ods. 3 nariadenia (ES) č. 4/2009, sú:

                        —

                        vo Fínsku kancelária právnej pomoci (‚Oikeusaputoimisto/Rättshjälpsbyrå‘).“


title: Vykonávacie nariadenie Komisie (EÚ) 2016/1227 z 27. júla 2016, ktorým sa mení nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach

text:
               28.7.2016

               SK

               Úradný vestník Európskej únie

               L 202/7

         VYKONÁVACIE NARIADENIE KOMISIE (EÚ) 2016/1227
   z 27. júla 2016,
   ktorým sa mení nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 91 prvý odsek písm. d) a článok 91 druhý odsek,
   keďže:

               (1)

               Nariadením Komisie (EHS) č. 2568/91 (2) sa vymedzujú chemické a organoleptické vlastnosti olivových olejov a olejov z olivových výliskov a stanovujú metódy hodnotenia týchto vlastností. Uvedené metódy sa pravidelne aktualizujú na základe stanoviska odborníkov v oblasti chémie a v súlade s činnosťou vykonanou v rámci Medzinárodnej rady pre olivy (International Olive Council, IOC).

               (2)

               S cieľom zabezpečiť na úrovni Únie uplatňovanie najnovších medzinárodných štandardov zavedených Medzinárodnou radou pre olivy by sa mali aktualizovať dve metódy uvedené v nariadení (EHS) č. 2568/91, konkrétne metóda na stanovenie voľnej kyslosti a metóda súvisiaca s organoleptickým hodnotením panenských olivových olejov.

               (3)

               Nariadenie (EHS) č. 2568/91 by sa preto malo zodpovedajúcim spôsobom zmeniť.

               (4)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Nariadenie (EHS) č. 2568/91 sa mení takto:

               1.

               Príloha II sa nahrádza textom uvedeným v prílohe I k tomuto nariadeniu.

               2.

               Príloha XII sa mení v súlade s prílohou II k tomuto nariadeniu.

         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júla 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (Ú. v. ES L 248, 5.9.1991, s. 1).

      PRÍLOHA I

            „PRÍLOHA II

               STANOVENIE VOĽNÝCH MASTNÝCH KYSELÍN, STUDENÁ METÓDA

            1.   ROZSAH A OBLASŤ POUŽITIA
            Táto metóda opisuje stanovenie voľných mastných kyselín v olivových olejoch a olejoch z olivových výliskov. Obsah voľných mastných kyselín sa vyjadrí ako kyslosť vypočítaná ako percento kyseliny olejovej.
            2.   PRINCÍP
            Vzorka sa rozpustí v zmesi rozpúšťadiel a prítomné voľné mastné kyseliny sa stitrujú roztokom hydroxidu draselného alebo hydroxidu sodného.
            3.   ČINIDLÁ
            Všetky činidlá (reagenty) by mali byť schválenej analytickej kvality a mala by sa použiť buď destilovaná voda, alebo voda rovnakej čistoty.
            3.1.   Dietyléter; 95 % etanol (v/v), zmes rovnakých objemov.
            Počas použitia ho neutralizujte roztokom hydroxidu draselného (3.2), na 100 ml zmesi pridajte 0,3 ml roztoku fenolftaleínu (3.3).

                           Poznámka 1:

                        Dietyléter je vysoko horľavý a môže tvoriť výbušné peroxidy. Treba s ním narábať opatrne.

                           Poznámka 2:

                        Ak sa nedá použiť dietyléter, je ho možné nahradiť zmesou rozpúšťadiel obsahujúcou etanol a toluén. V prípade potreby sa etanol môže nahradiť propán-2-olom.

                  3.2.   Hydroxid draselný alebo hydroxid sodný; titrovaný etanolový alebo vodný roztok, c(KOH) [alebo c(NaOH)] približne 0,1 mol/l alebo v prípade potreby c(KOH) [alebo c(NaOH)] približne 0,5 mol/l. Komerčné roztoky sú k dispozícii.
            Musí byť známa presná koncentrácia roztoku hydroxidu draselného (alebo roztoku hydroxidu sodného) a treba ju skontrolovať bezprostredne pred použitím. Používajte roztok pripravený najmenej päť dní pred termínom použitia, uschovaný v tmavej sklenenej fľaši s gumovou zátkou. Roztok by mal byť bezfarebný alebo vo farbe slamy.
            Ak pri použití vodného roztoku hydroxidu draselného (alebo hydroxidu sodného) dochádza k rozdeleniu fáz, nahraďte vodný roztok etanolovým roztokom.

                           Poznámka 3:

                        Stabilný bezfarebný roztok hydroxidu draselného (alebo hydroxidu sodného) možno pripraviť takto: priveďte do varu 1 000 ml etanolu alebo vody s 8 g hydroxidu draselného (alebo hydroxidu sodného) a 0,5 g hliníkových hoblín a nechajte vrieť pod spätným chladičom jednu hodinu. Ihneď oddestilujte. V destiláte rozpustite požadované množstvo hydroxidu draselného (alebo hydroxidu sodného). Nechajte niekoľko dní odstáť a zlejte čistý supernatant zo zrazeniny uhličitanu draselného (alebo uhličitanu sodného).

                  Roztok možno pripraviť aj bez destilácie takto: do 1 000 ml etanolu (alebo vody) pridajte 4 ml butylátu hlinitého a nechajte zmes niekoľko dní odstáť. Odlejte supernatant a rozpustite požadované množstvo hydroxidu draselného (alebo hydroxidu sodného). Roztok je pripravený na použitie.
            3.3.   Fenolftaleín, roztok s koncentráciou 10 g/l v 95 až 96 % etanole (v/v), alebo alkalická modrá 6B či tymolftaleín, roztok s koncentráciou 20 g/l v 95 až 96 % etanole (v/v). V prípade silne sfarbených olejov treba použiť alkalickú modrú alebo tymolftaleín.
            4.   PRÍSTROJOVÉ VYBAVENIE
            Bežné laboratórne vybavenie zahŕňajúce:

                        4.1.

                        analytické váhy;

                        4.2.

                        250 ml kónickú banku;

                        4.3.

                        10 ml byretu triedy A, delenú po 0,05 ml, alebo rovnocennú automatickú byretu.

                  5.   POSTUP
            5.1.   Príprava skúšobnej vzorky

            Ak je vzorka kalná, treba ju prefiltrovať.
            5.2.   Skúšobná dávka

            Odoberte vzorku v závislosti od predpokladanej kyslosti v súlade s touto tabuľkou:

                        Predpokladaná kyslosť
                        (olejová kyslosť g/100g)

                        Hmotnosť vzorky (g)

                        Presnosť váženia (g)

                        0 až 2

                        10

                        0,02

                        > 2 až 7,5

                        2,5

                        0,01

                        > 7,5

                        0,5

                        0,001

                  Vzorku odvážte v kónickej banke (4.2).
            5.3.   Stanovenie

            Vzorku (5.2) rozpustite v 50 až 100 ml predtým zneutralizovanej zmesi dietyléteru a etanolu (3.1).
            Titrujte počas zmiešania s 0,1 mol/l roztokom hydroxidu draselného (alebo hydroxidu sodného) (3.2) (pozri pozn. 4) až do zmeny zafarbenia indikátora (farba zafarbeného indikátora vydrží aspoň 10 sekúnd).

                           Poznámka 4:

                        Ak spotrebované množstvo 0,1 mol/l roztoku hydroxidu draselného (alebo hydroxidu sodného) presiahne 10 ml, použite 0,5 ml/l roztok alebo zmeňte hmotnosť vzorky podľa predpokladanej voľnej kyslosti a navrhovanej tabuľky.

                           Poznámka 5:

                        Ak sa roztok počas titrácie zakalí, pridajte dostatočné množstvo rozpúšťadiel (3.1), aby sa roztok vyčíril.

                  Vykonajte druhé stanovenie kyslosti len vtedy, ak je prvý výsledok vyšší než špecifikovaná hranica pre príslušnú kategóriu oleja.
            6.   VYJADRENIE VÝSLEDKOV
            Kyslosť vyjadrená ako hmotnostný zlomok kyseliny olejovej sa rovná:

            kde:

                        V

                        =

                        objem použitého titračného roztoku hydroxidu draselného (alebo hydroxidu sodného) v ml,

                        c

                        =

                        presná koncentrácia použitého titračného roztoku hydroxidu draselného alebo hydroxidu sodného v mol/l,

                        M

                        =

                        282 g/mol, mólová hmotnosť v g/mol kyseliny olejovej,

                        m

                        =

                        hmotnosť vzorky v g.

                  Olejová kyslosť sa vykazuje takto:

                        a)

                        na dve desatinné miesta pre hodnoty od 0 do 1 vrátane;

                        b)

                        na dve desatinné miesta pre hodnoty od 1 do 100 vrátane.“

      PRÍLOHA II
      Príloha XII k nariadeniu (EHS) č. 2568/91 sa mení takto:

                  1.

                  Bod 3.3 sa nahrádza takto:
                  „3.3.   Nepovinná terminológia na účely označovania

                  Predseda poroty môže na požiadanie potvrdiť, že hodnotené oleje spĺňajú vymedzenia a rozsahy zodpovedajúce výlučne týmto výrazom v závislosti od intenzity a vnímania atribútov:
                  Pozitívne atribúty (ovocný, horký a štipľavý): Podľa intenzity vnímania:

                              —

                                 robustne, ak je medián atribútu väčší ako 6,

                              —

                                 stredne, ak je medián atribútu medzi 3 a 6,

                              —

                                 lahodne, ak je medián atribútu menší ako 3.

                                 Ovocnosť

                              súbor čuchových vnemových vlastností oleja, ktoré závisia od odrody olív a pochádzajú z nepoškodených, čerstvých olív, v ktorých nedominuje zelená ani zrelá ovocnosť. Pociťuje sa priamo a/alebo retronazálne.

                                 Zelená ovocnosť

                              súbor čuchových vnemových vlastností oleja, ktoré pripomínajú zelené ovocie, závisia od odrody olív a pochádzajú zo zelených, nepoškodených, čerstvých olív. Pociťuje sa priamo a/alebo retronazálne.

                                 Zrelá ovocnosť

                              súbor čuchových vnemových vlastností oleja, ktoré pripomínajú zrelé ovocie, závisia od odrody olív a pochádzajú z nepoškodených, čerstvých olív. Pociťuje sa priamo a/alebo retronazálne.

                                 Dobre vyvážený

                              olej nevykazujúci žiadnu nevyváženosť, ktorou sa myslí čuchovo-chuťový a taktilný vnem a pri ktorej je medián atribútu horkosti a medián atribútu štipľavosti maximálne o dva body vyšší ako medián ovocnosti.

                                 Jemný olej

                              olej, ktorého medián atribútov horkosti a štipľavosti je najviac 2.

                        Zoznam výrazov podľa intenzity vnímania:

                              Výrazy, ktoré treba použiť v protokole o organoleptickej skúške

                              Medián atribútu

                              Ovocnosť

                              —

                              Zrelá ovocnosť

                              —

                              Zelená ovocnosť

                              —

                              Lahodná ovocnosť

                              menší ako 3

                              Stredná ovocnosť

                              medzi 3 a 6

                              Robustná ovocnosť

                              väčší ako 6

                              Lahodná zrelá ovocnosť

                              menší ako 3

                              Stredná zrelá ovocnosť

                              medzi 3 do 6

                              Robustná zrelá ovocnosť

                              väčší ako 6

                              Lahodná zelená ovocnosť

                              menší ako 3

                              Stredná zelená ovocnosť

                              medzi 3 a 6

                              Robustná zelená ovocnosť

                              väčší ako 6

                              Lahodná horkosť

                              menší ako 3

                              Stredná horkosť

                              medzi 3 a 6

                              Robustná horkosť

                              väčší ako 6

                              Lahodná štipľavosť

                              menší ako 3

                              Stredná štipľavosť

                              medzi 3 a 6

                              Robustná štipľavosť

                              väčší ako 6

                              Dobre vyvážený olej

                              Medián atribútu horkosti a medián atribútu štipľavosti je maximálne o 2 body vyšší ako medián ovocnosti.

                              Jemný olej

                              Medián atribútu horkosti a medián atribútu štipľavosti je najviac 2.“

                  2.

                  Bod 9.1.1 sa nahrádza takto:

                              „9.1.1.

                              Degustátori zdvihnú pohár, pričom ho držia zakrytý hodinovým sklíčkom a mierne naklonený, v tejto polohe ním začnú otáčať tak, aby sa čo najviac navlhčili vnútorné strany. Hneď po skončení tejto fázy odstránia hodinové sklíčko a ovoniavajú vzorku pomalými a hlbokými nádychmi, aby posúdili olej. Ovoniavanie by nemalo trvať dlhšie ako 30 sekúnd. Ak v danom čase nedospejú k rozhodnutiu, mali by si pred ďalším skúšaním urobiť malú prestávku.
                              Po vykonaní čuchového testu degustátori posúdia chuť (celkové retronazálne čuchové, chuťové a taktilné vnemy). S týmto cieľom si dajú malý dúšok oleja, približne 3 ml. Je veľmi dôležité, aby sa olej rozšíril po celej ústnej dutine, od prednej časti úst a jazyka pozdĺž strán do zadnej časti až po podnebie a do hrdla, keďže intenzita chuťových a taktilných vnemov je rozdielna v závislosti od miesta jazyka, podnebia a hrdla.
                              Treba zdôrazniť, že je veľmi dôležité, aby sa dostatočné množstvo oleja veľmi pomaly rozšírilo na zadnú časť jazyka smerom k podnebiu a hrdlu, pričom degustátor sa sústreďuje na poradie, v ktorom sa objaví horkosť a štipľavosť. V opačnom prípade sa môže v prípade niektorých olejov stať, že obidva tieto vnemy uniknú pozornosti, alebo že horkosť sa zastrie štipľavosťou.
                              Krátke, za sebou nasledujúce nádychy vháňajúce vzduch cez ústa nielen umožnia degustátorovi rozptýliť vzorku po celých ústach, ale aj vnímať prchavé aromatické uhľovodíky cez zadnú časť nosa vynúteným použitím tohto kanálu.

                                 Poznámka: Ak degustátori nevnímajú ovocnosť vo vzorke a intenzita klasifikačného negatívneho atribútu je najviac 3,5, predseda poroty môže rozhodnúť, aby degustátori zopakovali analýzu vzorky pri teplote okolia (COI/T.20/Doc. č. 6/Rev. 1, september 2007, oddiel 3 – Všeobecné ustanovenia pre zriadenie testovacej miestnosti), pričom špecifikuje kontext a koncept teploty okolia. Keď vzorka dosiahne izbovú teplotu, degustátori by mali zopakovať hodnotenie s cieľom overiť výlučne, či je vnímaná ovocnosť. Ak tomu tak je, mali by označiť intenzitu na stupnici.
                              Malo by sa zohľadniť aj taktilné vnímanie štipľavosti. Na tento účel je vhodné olej prehltnúť.“

                  3.

                  Bod 9.4 sa nahrádza takto:
                  „9.4.   Klasifikácia oleja

                  Olej sa klasifikuje do niektorej z ďalej uvedených kategórií podľa mediánu defektorov a mediánu atribútu ovocnosti. Medián defektorov sa vymedzuje ako medián defektoru vnímaného s najväčšou intenzitou. Medián defektorov a medián atribútu ovocnosti sa uvádzajú s presnosťou na jedno desatinné číslo.
                  Olej sa klasifikuje na základe porovnania hodnoty mediánu defektorov a mediánu atribútu ovocnosti s ďalej uvedenými referenčnými intervalmi. Pri stanovovaní hraníc týchto intervalov sa zohľadnila chybnosť metódy, a preto sa tieto hranice považujú za absolútne. Počítačové programy umožňujú vizuálne zobrazenie klasifikácie vo forme tabuľky alebo grafu.

                              a)

                              Extra panenský olivový olej: medián defektorov je 0 a medián atribútu ovocnosti je vyšší ako 0.

                              b)

                              Panenský olivový olej: medián defektorov je vyšší ako 0, ale nie vyšší ako 3,5 a medián atribútu ovocnosti je vyšší ako 0.

                              c)

                              Lampantový olivový olej: medián defektoru je vyšší ako 3,5, alebo medián defektoru je nižší alebo rovný 3,5 a medián ovocnosti je rovný 0.

                                 Poznámka 1:

                              Ak je medián atribútu horkosti a/alebo atribútu štipľavosti vyšší ako 5,0, predseda poroty túto skutočnosť uvedie do protokolu o skúške.
                              V prípade hodnotení určených na monitorovanie zhody sa musí vykonať jedna skúška. V prípade kontrolných hodnotení sa analýza musí opakovane vykonať v ďalšej degustácii. Výsledky opakovanej analýzy musia byť štatisticky homogénne. (pozri bod 9.5). Ak to nie je možné, analýza vzorky sa ešte raz zopakuje. Konečná hodnota mediánu klasifikačných atribútov sa vypočíta na základe priemeru oboch mediánov.“

                  4.

                  Dopĺňa sa tento bod 9.5:
                  „9.5.   Kritériá prijateľnosti a zamietnutia opakovaných meraní

                  Normalizovaná chyba, vymedzená nižšie, sa použije na určenie toho, či oba výsledky opakovanej analýzy sú homogénne alebo štatisticky prijateľné:

                  Kde Me1 a Me2 sú mediány dvoch opakovaných meraní (prvá a druhá analýza) a U1 a U2 sú rozšírené neistoty merania získané pre obe hodnoty vypočítané podľa dodatku takto:

                     U
                     1 = c × s* and

                  Pre rozšírenú neistotu merania, c = 1,96; teda:
                  U1 = 0,0196 × CVr × Me1

                  kde CVr
                      je robustný variačný koeficient.
                  Na to, aby bolo možné konštatovať, že tieto dve získané hodnoty nie sú štatisticky odlišné, En
                      musí byť rovnaké alebo menšie ako 1,0.“


title: Vykonávacie nariadenie Komisie (EÚ) 2017/931 z 31. mája 2017, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia predložené v období od 19. mája 2017 do 26. mája 2017 v rámci colných kvót otvorených vykonávacím nariadením (EÚ) 2015/2081 pre niektoré obilniny s pôvodom na Ukrajine

text:
               1.6.2017

               SK

               Úradný vestník Európskej únie

               L 141/10

         VYKONÁVACIE NARIADENIE KOMISIE (EÚ) 2017/931
   z 31. mája 2017,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia predložené v období od 19. mája 2017 do 26. mája 2017 v rámci colných kvót otvorených vykonávacím nariadením (EÚ) 2015/2081 pre niektoré obilniny s pôvodom na Ukrajine
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Vykonávacím nariadením Komisie (EÚ) 2015/2081 (2) sa otvorili colné kvóty na dovoz niektorých obilnín s pôvodom na Ukrajine.

               (2)

               V článku 1 ods. 1 vykonávacieho nariadenia (EÚ) 2015/2081 sa stanovilo na obdobie od 1. januára 2017 do 31. decembra 2017 množstvo kvóty s poradovým číslom 09.4306 na 960 000 ton.

               (3)

               Množstvá, na ktoré sa vzťahujú žiadosti o dovozné povolenia v rámci kvóty s poradovým číslom 09.4306, predložené v období od 19. mája 2017 od 13.00 hodiny do 26. mája 2017 do 13.00 hodiny bruselského času, prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatniť na požadované množstvá v prípade príslušnej kvóty a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (4)

               Takisto by sa už nemali vydávať dovozné povolenia pre colnú kvótu s poradovým číslom 09.4306 uvedenú vo vykonávacom nariadení (EÚ) 2015/2081 na prebiehajúce kvótové obdobie.

               (5)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   1.   Na množstvá, na ktoré sa vzťahujú žiadosti o dovozné povolenia týkajúce sa kvóty s poradovým číslom 09.4306 a uvedené v prílohe k vykonávaciemu nariadeniu (EÚ) 2015/2081, ktoré boli predložené v období od 19. mája 2017 od 13.00 hodiny do 26. mája 2017 do 13.00 hodiny bruselského času, sa uplatňuje prideľovací koeficient 86,524176 % v prípade žiadostí podaných v rámci colnej kvóty s poradovým číslom 09.4306.
   2.   Predkladanie nových žiadostí o povolenia, ktoré sa týkajú kvóty s poradovým číslom 09.4306, uvedenej v prílohe k vykonávaciemu nariadeniu (EÚ) 2015/2081, sa pozastavuje od 26. mája 2017 od 13.00 hodiny bruselského času na prebiehajúce podkvótové obdobie.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. mája 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Vykonávacie nariadenie Komisie (EÚ) 2015/2081 z 18. novembra 2015, ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa (Ú. v. EÚ L 302, 19.11.2015, s. 81).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).


title: Vykonávacie nariadenie Komisie (EÚ) č. 823/2014 z  28. júla 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               29.7.2014

               SK

               Úradný vestník Európskej únie

               L 223/22

         VYKONÁVACIE NARIADENIE KOMISIE (EÚ) č. 823/2014
   z 28. júla 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júla 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  TR

                  44,1

                  XS

                  56,8

                  ZZ

                  50,5

                  0707 00 05

                  MK

                  65,0

                  TR

                  81,4

                  ZZ

                  73,2

                  0709 93 10

                  TR

                  94,7

                  ZZ

                  94,7

                  0805 50 10

                  AR

                  123,5

                  BO

                  98,4

                  CL

                  153,3

                  NZ

                  145,2

                  TR

                  74,0

                  UY

                  114,6

                  ZA

                  133,9

                  ZZ

                  120,4

                  0806 10 10

                  BR

                  154,3

                  CL

                  81,7

                  EG

                  159,6

                  MA

                  154,4

                  TR

                  152,4

                  ZZ

                  140,5

                  0808 10 80

                  AR

                  93,9

                  BR

                  111,9

                  CL

                  115,4

                  NZ

                  130,3

                  US

                  159,4

                  ZA

                  116,6

                  ZZ

                  121,3

                  0808 30 90

                  AR

                  71,8

                  CL

                  81,4

                  NZ

                  177,1

                  ZA

                  90,3

                  ZZ

                  105,2

                  0809 10 00

                  MK

                  106,1

                  TR

                  240,9

                  XS

                  111,2

                  ZZ

                  152,7

                  0809 29 00

                  CA

                  664,5

                  TR

                  290,5

                  US

                  344,6

                  ZZ

                  433,2

                  0809 30

                  MK

                  72,6

                  TR

                  139,3

                  ZZ

                  106,0

                  0809 40 05

                  BA

                  55,3

                  MK

                  53,5

                  TR

                  141,2

                  ZZ

                  83,3

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.